న్యూఢిలీ, శంషాబాద్, లూథియానా, జనవరి 20: చెప్పుల విలువ 27 లక్షలు.. బ్యాగు వెల 13 లక్షలు.. అంతలేసి ఖరీదుకు కారణం వాటి ప్రత్యేకతకాదు. అందులో దొంగతనంగా తీసుకొస్తున్న బంగారం. తనిఖీలు పెరిగిన కొద్దీ స్మగ్లర్లు కొత్తకొత్త మార్గాలు వెతుకుతున్నారు. అలాంటి ప్రయత్నాల్లో భాగంగా.. చెప్పులలో బంగారాన్నిదాచి దొంగచాటుగా దేశంలోకి చేరవేస్తున్న ప్రయాణికులను ఢిల్లీ అంతర్జాతీయ విమానాశ్రయం అధికారులు పట్టుకున్నారు. బ్యాంకాక్ నుంచి వస్తున్న ఈ ప్రయాణికులను కస్టమ్స్ అధికారులు తనిఖీచేయగా.. చెప్పులలో దాచిన 938 గ్రాముల బంగారం బయటపడింది.మార్కెట్లో దీని విలువ సుమారుగా రూ.27 లక్షలు ఉంటుందని అధికారులు పేర్కొన్నారు. ఇక శంషాబాద్ విమానాశ్రయంలో అధికారులు చేపట్టిన తనిఖీలో.. ఓ ప్రయాణికుడి బ్యాగులో 467గ్రాముల బంగారం దొరికింది. మస్కట్ నుంచి వచ్చిన విమానంలోని ప్రయాణికులను తనిఖీలు చేశారు. ఓ ప్రయాణికుడిని సోదాచేసి బ్యాగులో ఒక పార్సిల్లో ఫైల్పేపర్ల మాదిరిగా ఉన్న బంగారాన్ని స్వాధీనం చేసుకున్నారు. 467 గ్రాముల బరువున్న ఈ బంగారం విలువ రూ.13.64లక్షలు ఉంటుందని అధికారులు అంచనా. నిందితుడిని అదుపులోకి తీసుకున్నట్లు వారు వివరించారు. కాగా, పంజాబ్లో కారులో బంగారాన్ని తరలిస్తున్న ఇద్దరు యువకులను పోలీసు లు అదుపులోకి తీసుకుని 14 కిలోల బంగారం స్వాధీనం చేసుకున్నారు.
neudhili, samshabad, luthiana, janavari 20: cheppula viluva 27 lakshalu.. byagu vela 13 lakshalu.. antalesi khareeduku kaaranam vaati pratyekatakaadu. andulo dongatanamgaa teesukostunna bangaram. tanikheelu perigina koddi smaglarlu kottakotta maargaalu vetukutunnaaru. alanti prayatnaallo bhagamga.. cheppulalo bangaaraannidaachi dongachaatugaa desamloki cheravestunna prayaanikulanu dhilli antarjaatiiya vimaanaasrayam adhikaarulu pattukunnaru. bancack nunchi vastunna ee prayaanikulanu customs adhikaarulu tanikheecheyagaa.. cheppulalo daachina 938 graamula bangaram bayatapadindi.marketlo deeni viluva sumaruga roo.27 lakshalu untundani adhikaarulu perkonnaru. ika samshabad vimaanaasrayamlo adhikaarulu chepattina tanikheelo.. oo prayaanikudi byagulo 467graamula bangaram dorikindi. maskat nunchi vachina vimaanamlooni prayaanikulanu tanikheelu chesaru. oo prayaanikudini sodachesi byagulo oka paarsillo filpaperla maadirigaa unna bangaaraanni swaadheenam chesukunnaru. 467 graamula baruvunna ee bangaram viluva roo.13.64lakshalu untundani adhikaarulu anchana. ninditudini adupuloki teesukunnatlu vaaru vivarinchaaru. kaga, panjaablo kaarulo bangaaraanni taralistunna iddaru yuvakulanu polisu lu adupuloki teesukuni 14 kilola bangaram swaadheenam chesukunnaru.